cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.398
title: ประสบการณ์และการรับรู้ที่ส่งผลต่อพฤติกรรมความเกลียดชังต่อแบรนด์ในบริบทธุรกิจบริการ

description: ภาคธุรกิจบริการในประเทศไทยมีการเติบโตเพิ่มขึ้นอย่างต่อเนื่องตลอดหลายปีที่ผ่านมา และเป็นภาคธุรกิจที่มีบทบาทสำคัญในการขับเคลื่อนมูลค่าผลิตภัณฑ์มวลรวมในระบบเศรษฐกิจของประเทศ เนื่องจากการเติบโตและความสำคัญของภาคธุรกิจบริการดังกล่าว การเข้าใจประสบการณ์และการรับรู้ของผู้บริโภคจึงถือเป็นปัจจัยสำคัญในการพัฒนาธุรกิจบริการ เพื่อหลีกเลี่ยงความล้มเหลวในการให้บริการที่อาจเกิดขึ้นได้ และสามารถนำไปสู่การสร้างความได้เปรียบในการแข่งขันอย่างยั่งยืนงานวิจัยนี้มีวัตถุประสงค์เพื่อศึกษาเพื่อศึกษาปัจจัยกำหนดความเกลียดชังแบรนด์ที่ส่งผลต่อผลลัพธ์ความเกลียดชังแบรนด์โดยมีความเกลียดชังแบรนด์เป็นตัวแปรส่งผ่าน และระดับความเกลียดชังแบรนด์เป็นตัวแปรกำกับ โดยนำโมเดล S-O-R (Stimulus-Organism-Response Model) ของ Mehrabian and Russell (1974) มาประยุกต์ใช้ในการศึกษาถึงกลไลภายในเชิงลบของผู้บริโภคและอธิบายถึงความสัมพันธ์ของตัวแปรดังกล่าว งานวิจัยชิ้นนี้ทำการศึกษากลุ่มประชากรชาวไทย อายุ 18 ปีขึ้นไป ที่เคยเกิดความรู้สึกเชิงลบในการใช้บริการธุรกิจบริการจำนวน 385 คน ผ่านการเก็บรวมรวมข้อมูลโดยใช้แบบสอบถามออนไลน์และวิเคราห์ข้อมูลโดยใช้แบบจำลองสมการเชิงโครงสร้าง (Structural Equation Model: SEM)จากการศึกษาพบว่าปัจจัยกำหนดความเกลียดชัง ได้แก่ ประสบการณ์เชิงลบในอดีตความไม่จริงใจของแบรนด์ และ ความไม่ลงรอยทางอุดมการณ์ ล้วนส่งผลต่อผลลัพธ์ความเกลียดชังแบรนด์ ได้แก่ การเปลี่ยนแบรนด์ การหลีกเลี่ยงแบรนด์ การบ่นแบรนด์ในพื้นที่ส่วนตัว และ การบ่นแบรนด์ในพื้นที่สาธารณะ โดยผ่านตัวแปรความเกลียดชังแบรนด์ ทั้งนี้สำหรับอิทธิพลตัวแปรกำกับ พบว่า ระดับความเกลียดชังแบรนด์มีอิทธิพลกำกับต่อการเปลี่ยนแบรนด์และการหลีกเลี่ยงแบรนด์เท่านั้น โดยผลการศึกษาครั้งนี้สามารถทำให้ผู้ประกอบการนำข้อมูลไปประยุกต์ใช้ในการวางแผนการบริการและแผนธุรกิจบริการได้อย่างมีประสิทธิภาพมากขึ้น รวมทั้งช่วยให้ผู้ประกอบสามารถทำความเข้าใจถึงการรับรู้ของผู้บริโภคเชิงลบ เพื่อที่ไปพัฒนาเสริมสร้างประสบการณ์ที่ดีให้กับผู้บริโภค และหลีกเลี่ยงการเกิดผลลัพธ์ความเกลียดชังแบรนด์ที่อาจทำร้ายแบรนด์ ซึ่งนำไปสู่ความได้เปรียบทางการแข่งขันอย่างยั่งยืนท่ามกลางตลาดที่มีการแข่งขันที่สูง มีผู้เล่นจำนวนมาก และมีสภาพแวดล้อมที่เปลี่ยนแปลงอย่างรวดเร็วในปัจจุบัน
DOI: 10.14457/tu.the.2023.399
title: ผลกระทบการเปลี่ยนแปลงจากผู้บริโภคทั่วไปสู่ผู้บริโภคที่มีศักยภาพมากขึ้นต่อช่องทางการซื้อสินค้าอุปโภคบริโภค

description: งานวิจัยนี้มีวัตถุประสงค์เพื่อศึกษาความตั้งใจซื้อสินค้าอุปโภคบริโภคในพฤติกรรมที่เปลี่ยนแปลงไปของผู้บริโภคที่มีศักยภาพมากขึ้น ผ่านทฤษฎีตามแบบแผนการยอมรับเทคโนโลยี (Technology Acceptance Model) ซึ่งมีตัวแปรขับเคลื่อนหลักได้แก่ การจับจ่ายอย่างเพลิดเพลิน การรับรู้ความง่าย และการรับรู้ประโยชน์ รวมถึงทฤษฎีพฤติกรรมตามแบบแผน (Theory of planned behavior) ประกอบไปด้วย ทัศนคติต่อพฤติกรรม การรับรู้ความสามารถในการควบคุมพฤติกรรม และ การรับรู้ความสามารถของตน ซึ่งทฤษฎีทั้งสองนำไปสู่การศึกษาในเชิงลึกเพิ่มในประเด็นด้านคุณภาพการบูรณาการของช่องทางการจัดจำหน่าย โดยงานวิจัยครั้งนี้ผู้วิจัยเลือกศึกษากลุ่มประชากรที่อาศัยอยู่ในกรุงเทพมหานคร ที่เป็นผู้ตัดสินใจเลือกซื้อ สินค้าอุปโภคบริโภคอย่างน้อย 1 ชิ้น ภายในระยะเวลา 12 เดือนนับตั้งแต่วันที่ตอบแบบสอบถาม จำนวน 270 คนและประมวลผลข้อมูลจากการวิเคราะห์ทางสถิติด้วยวิธีแบบ PLS-SEM จากการศึกษาพบว่า ตัวแปรที่เกี่ยวข้องกับทฤษฎีตามแบบแผนการยอมรับเทคโนโลยี (Technology Acceptance Model) ส่งผลกระทบในเชิงบวกต่อทัศนคติในพฤติกรรมการเปลี่ยนแปลงช่องทางการซื้อสินค้า มีเพียงแต่การรับรู้ความง่ายที่ส่งผลกระทบในเชิงลบ ส่วนปัจจัยด้านการรับรู้ความสามารถในการควบคุมพฤติกรรมของทฤษฎีพฤติกรรมตามแบบแผนและคุณภาพการบูรณาการของช่องทางการจัดจำหน่ายส่งผลกระทบเชิงบวกต่อการเปลี่ยนการเลือกใช้ช่องทางการจัดจำหน่ายด้วยเช่นเดียวกัน ผู้วิจัยหวังว่าการศึกษาครั้งนี้จะเป็นประโยชน์ต่อผู้ประกอบธุรกิจในกลุ่มในสินค้าอุปโภคบริโภคปัจจุบันหรือผู้ที่ต้องการเข้ามาในธุรกิจนี้ ที่สนใจในการเพิ่มความได้เปรียบทางการแข่งขันในอุตสาหกรรมผ่านการพัฒนาความสามารถ และคุณภาพช่องทางการจัดจำหน่าย นำผลการศึกษาไปวางแผนพัฒนาธุรกิจของตน โดยเฉพาะการวางแผนทางด้านคุณภาพการบูรณาการของช่องทางการจัดจำหน่าย ที่ส่งผลกระทบต่อพฤติกรรมการเลือกใช้และเปลี่ยนช่องทางการจัดจำหน่ายอย่างมีนัยสำคัญทำให้เกิดความตั้งใจในการซื้อสินค้าอย่างต่อเนื่องและทำให้ธุรกิจสามารถเติบโตไปได้อย่างยั่งยืน
DOI: 10.14457/tu.the.2023.400
title: องค์ประกอบของเกมมิฟิเคชันต่อความตั้งใจซื้อซ้ำและการสื่อสารปากต่อปากแบบอิเล็กทรอนิกส์ผ่านความผูกพันของลูกค้าโดยประยุกต์ใช้โมเดลเอส-โอ-อาร์ (S-O-R MODEL)

description: ในปัจจุบันธุรกิจจำนวนไม่น้อยอยู่ในรูปแบบพาณิชย์อิเล็กทรอนิกส์ (E-commerce) เนื่องจากการเข้าถึงอินเทอร์เน็ตที่ยังเพิ่มขึ้นต่อเนื่อง การใช้โทรศัพท์มือถือและเครือข่ายสังคมออนไลน์อย่างเข้มข้น รวมไปถึงการชำระเงินออนไลน์ที่สะดวกและต้นทุนต่ำต่อผู้ใช้งาน จึงทำให้ในหลาย ๆ ธุรกิจเปลี่ยนมาอยู่ในแพลตฟอร์มพาณิชย์อิเล็กทรอนิกส์ (E-commerce) กล่าวได้ว่าความท้าทายของผู้ประกอบการในปัจจุบันคือการสร้างความแตกต่างให้กับองค์กรเพื่อให้เกิดความได้เปรียบทางการแข่งขัน ดังนั้นนักการตลาดจึงได้นำเกมมิฟิเคชันมาประยุกต์ใช้กับพาณิชย์อิเล็กทรอนิกส์ (E-commerce) เพื่อรักษาความสนใจของลูกค้าเนื่องจากเป็นเทคนิคทางการตลาดที่สามารถเพิ่มการตอบสนองทางจิตวิทยาต่อการจดจำแบรนด์และการรับรู้แบรนด์ได้การวิจัยในครั้งนี้มีวัตถุประสงค์เพื่อศึกษาองค์ประกอบของเกมมิฟิเคชั่น ได้แก่ การให้รางวัล (Rewards Giving) ความท้าทาย (Challenges) คะแนน (Points) และความสนุกสนาน (Enjoyment) ที่ส่งผลต่อความตั้งใจซื้อซ้ำและการสื่อสารปากต่อปากแบบอิเล็กทรอนิกส์ โดยมีความผูกพันของลูกค้าเป็นตัวกลาง โดยมีการนำแบบจำลองพฤติกรรมผู้บริโภค นั่นคือโมเดล S-O-R (Stimulus-Organism-Response Model) ที่ถูกพัฒนาขึ้นโดย Mehrabian and Russell (1974) มาประยุกต์ใช้ในการศึกษาและอธิบายถึงความสัมพันธ์ของตัวแปรดังกล่าว โดยงานวิจัยนี้ทำการศึกษากลุ่มคนที่เคยเล่นเกมในแอปพลิเคชันช้อปปี้และซื้อสินค้าผ่านแอปพลิเคชันช้อปปี้อย่างน้อย 1 ครั้งในระยะเวลา 1 ปี ที่อาศัยอยู่ในประเทศไทยจำนวน 301 คน ผ่านการรวบรวมข้อมูลโดยใช้แบบสอบถามออนไลน์และวิเคราะห์ข้อมูลโดยใช้แบบจำลองสมการเชิงโครงสร้าง (Structural Equation Model: SEM)จากการศึกษาพบว่าปัจจัยด้านการให้รางวัล ความท้าทาย คะแนน และความสนุกสนาน ต่างมีอิทธิพลต่อความตั้งใจซื้อซ้ำและการสื่อสารปากต่อปากแบบอิเล็กทรอนิกส์ โดยมีความผูกพันของลูกค้าเป็นปัจจัยส่งผ่าน ผู้วิจัยหวังเป็นอย่างยิ่งว่ากรอบการวิจัยและผลการศึกษาในครั้งนี้จะสามารถเป็นแนวทางให้กับผู้ประกอบการในพาณิชย์อิเล็กทรอนิกส์และนักการตลาดนำไปศึกษาและปรับใช้ในการวางกลยุทธ์ทางการตลาดโดยนำเกมมิฟิเคชันมาประยุกต์ใช้ เพื่อสร้างความผูกพันกับลูกค้าจนเกิดพฤติกรรมการซื้อซ้ำและการบอกต่อซึ่งก่อให้เกิดความยั่งยืนในระยะยาวของธุรกิจ
DOI: 10.14457/tu.the.2023.401
title: ความสัมพันธ์ระหว่างแบรนด์องค์กร แบรนด์นายจ้าง และความตั้งใจในการสมัครงานของประชากรเจเนอเรชั่น Z

description: การศึกษาครั้งนี้มีที่มาจากการเล็งเห็นความสำคัญของการสร้างแบรนด์ให้เป็น Top-of-Mind เพื่อความแตกต่างระหว่างตนเองและคู่แข่ง ที่สร้างแรงบันดาลใจให้องค์กรวางกลยุทธ์ด้านแบรนด์เพื่อดึงดูดผู้หางานที่เหมาะสมกับองค์กรให้มาสมัครงานร่วมด้วย แบรนด์ที่แข็งแกร่งจะสามารถลดต้นทุนเกี่ยวกับทรัพยากรมนุษย์ และจะส่งผลถึงประสิทธิภาพทางการเงินขององค์กร ส่งผลให้เกิดการทับซ้อนระหว่างการจัดการแบรนด์ในฐานะองค์กรและในฐานะนายจ้าง สภาพเศรษฐกิจและสังคมที่แต่ละเจเนอเรชั่นพบเจอส่งผลให้แต่ละเจเนอเรชั่นมีความต้องการแตกต่างกัน ประชากรเจเนอเรชั่น Z เป็นประชากรรุ่นใหม่ในตลาดแรงงานที่องค์กรอาจยังไม่ทราบความต้องการที่แท้จริง งานวิจัยนี้ศึกษาปัจจัยด้านแบรนด์องค์กร แบรนด์นายจ้าง และอิทธิพลต่อความตั้งใจในการสมัครงานของเจเนอเรชั่น Z โดยมีกลุ่มตัวอย่างที่ได้จากการกระจายแบบสอบถามผ่านช่องทางออนไลน์จำนวน 400 คน ทำการวิเคราะห์ผลด้วยสมการการถดถอยพหุคุณ (Multiple Regression Analysis) ผลการศึกษาพบว่าการให้ความสำคัญกับลูกค้า บรรยากาศการทำงาน ความเข้ากันระหว่างงานและชีวิต ความน่าสนใจของหน้าที่ที่ได้รับมอบหมาย และ ความน่าสนใจของค่าตอบแทน เป็นปัจจัยที่ช่วยส่งเสริมให้เจเนอเรชั่น Z มีความตั้งใจในการสมัครงานเพิ่มมากขึ้นอย่างมีนัยสำคัญ การศึกษานี้จะช่วยให้องค์กรมีความเข้าใจและนำไปพัฒนากลยุทธ์ขององค์กร และเป็นแนวทางสำคัญในการพัฒนาแบรนด์เพื่อดึงดูดและรักษาบุคลากรเจเนอเรชั่น Z ในองค์กร
DOI: 10.14457/tu.the.2023.402
title: ปัจจัยที่มีอิทธิพลต่อการตัดสินใจเลือกใช้บริการเช่าเสื้อผ้าแฟชั่นผ่านช่องทางออนไลน์

description: การวิจัยครั้งนี้มีวัตถุประสงค์ในการศึกษาปัจจัยที่มีอิทธิพลต่อความตั้งใจเลือกใช้บริการเช่าเสื้อผ้าแฟชั่นผ่านช่องทางออนไลน์ โดยนำทฤษฎีพฤติกรรมตามแบบแผน มาปรับใช้ประกอบไปด้วย ทัศนคติ การคล้อยตามกลุ่มอ้างอิง และการรับรู้ความสามารถในการควบคุมพฤติกรรม และนำแนวคิดทฤษฎีความคาดหวังและการให้คุณค่า ประกอบด้วย คุณลักษณะประโยชน์เชิงเปรียบเทียบ ความสำคัญทางนิเวศวิทยา มาเป็นปัจจัยที่ใช้ในการศึกษาอิทธิพลที่มีต่อทัศนคติของผู้บริโภคที่มีต่อความตั้งใจเลือกใช้บริการเช่าเสื้อผ้าแฟชั่นผ่านช่องทางออนไลน์ ประกอบกับนำการสื่อสารแบบปากต่อปากผ่านทางอิเล็กทรอนิกส์ มาเป็นปัจจัยที่ใช้ในการศึกษาอิทธิพลที่มีต่อการคล้อยตามกลุ่มอ้างอิงของผู้บริโภคที่มีต่อความตั้งใจเลือกใช้บริการเช่าเสื้อผ้าแฟชั่นผ่านช่องทางออนไลน์ และความสะดวกในการบริการเข้ามาเป็นปัจจัยที่ใช้ในการศึกษาอิทธิพลที่มีต่อการรับรู้ความสามารถในการควบคุมพฤติกรรมที่มีต่อความตั้งใจเลือกใช้บริการเช่าเสื้อผ้าแฟชั่นผ่านช่องทางออนไลน์ โดยทำการศึกษาในกลุ่มผู้บริโภคชาวไทย ที่มีประสบการณ์การใช้บริการเช่าเสื้อผ้าแฟชั่นผ่านช่องทางออนไลน์ โดยมีจำนวนกลุ่มตัวอย่าง 280 คน ทำการเก็บรวบรวมข้อมูลโดยใช้แบบสอบถามออนไลน์ และวิเคราะห์ข้อมูลโดยใช้แบบจำลองสมการเชิงโครงสร้าง (Structural Equation Model: SEM) จากการศึกษาพบว่าปัจจัยด้านคุณลักษณะประโยชน์เชิงเปรียบเทียบ และปัจจัยความสำคัญทางนิเวศวิทยา มีอิทธิพลเชิงบวกต่อทัศนคติ ปัจจัยด้านการสื่อสารแบบปากต่อปากผ่านทางอิเล็กทรอนิกส์ มีอิทธิพลเชิงบวกต่อการคล้อยตามกลุ่มอ้างอิง ปัจจัยด้านความสะดวกในการบริการ มีอิทธิพลเชิงบวกต่อการรับรู้ความสามารถในการควบคุมพฤติกรรม และปัจจัยด้านทัศนคติ การคล้อยตามกลุ่มอ้างอิง และการรับรู้ความสามารถในการควบคุมพฤติกรรม มีอิทธิพลเชิงบวกต่อความตั้งใจเลือกใช้บริการเช่าเสื้อผ้าแฟชั่นผ่านช่องทางออนไลน์ โดยผู้วิจัยหวังว่านักการตลาดและผู้ประกอบการจะสามารถนำผลการวิจัยนี้ไปประยุกต์ใช้ในการวางแผนและปรับปรุงกลยุทธ์ทางการตลาดที่สอดคล้องกับพฤติกรรมของผู้บริโภคเพื่อนำไปสู่การสร้างความได้เปรียบในการแข่งขันในตลาดการเช่าสินค้าแฟชั่นผ่านทางออนไลน์ หรือตลาดที่ใกล้เคียงในอนาคต
DOI: 10.14457/tu.the.2023.403
title: อิทธิพลของบุคลิกภาพห้าองค์ประกอบที่ส่งผลต่อความไว้วางใจในแบรนด์ในการซื้อเครื่องประดับหินสีมงคลในประเทศไทย

description: ในช่วงการแพร่ระบาดของโควิด – 19 ที่ผ่านมาส่งผลให้ธุรกิจในกลุ่มความเชื่อมีการเติบโตขึ้นเป็นเท่าตัว เนื่องจากคนไทยที่หันมาพึ่งพาสิ่งศักดิ์สิทธิ์เป็นที่ยึดเหนี่ยวจิตใจมากยิ่งขึ้น โดยเฉพาะกลุ่มธุรกิจเครื่องประดับหินสีมงคลที่มีการแข่งขันที่สูงขึ้น และมีผู้เล่นใหม่เข้ามาในตลาดอยู่เรื่อย ๆ ทั้งรายใหญ่และรายย่อย จึงนำมาสู่ความท้าทายของผู้ประกอบการที่จะต้องหาแรงจูงใจการซื้อของผู้บริโภคและกำหนดกลุ่มเป้าหมายที่มีประสิทธิภาพสำหรับบริษัท เพื่อให้เกิดความไว้วางใจต่อแบรนด์และเกิดการซื้อตามมาการวิจัยครั้งนี้จึงมีวัตถุประสงค์เพื่อศึกษาบุคลิกภาพห้าองค์ประกอบ อันได้แก่ บุคลิกภาพการแสดงตัว บุคลิกภาพความอ่อนไหวทางอารมณ์ และบุคลิกภาพการเข้ากับผู้อื่นได้ดี ที่จะส่งผลต่อความไว้วางใจในแบรนด์ โดยมีแรงจูงใจในการซื้อเชิงอรรถประโยชน์และแรงจูงใจด้านอารมณ์ความรู้สึกเป็นตัวกลาง โดยมีการนําโมเดล S-O-R (Stimulus- Organism-Response Model) ของ Mehrabian and Russell (1974) มาประยุกต์ใช้ในการศึกษา และอธิบายถึงความสัมพันธ์ของตัวแปรดังกล่าว งานวิจัยนี้ทำการศึกษากลุ่มคนที่เคยซื้อเครื่องประดับหินสีมงคลจากร้านค้าใดก็ได้อย่างน้อย 1 ครั้งในระยะเวลา 1 ปี ที่มีอายุ 18 ปีขึ้นไป และอาศัยอยู่ในประเทศไทย จำนวน 360 คน ผ่านการรวบรวมข้อมูลโดยใช้แบบสอบถามออนไลน์ และวิเคราะห์ข้อมูลโดยใช้แบบจําลองสมการเชิงโครงสร้าง (Structural Equation Model: SEM)จากกการศึกษาพบว่าบุคลิกภาพห้าองค์ประกอบ ทั้งบุคลิกภาพการแสดงตัว บุคลิกภาพความอ่อนไหวทางอารมณ์ และบุคลิกภาพการเข้ากับผู้อื่นได้ดีล้วนส่งผลให้ลูกค้าเกิดความไว้วางใจในแบรนด์เครื่องประกับหินสีมงคล โดยมีแรงจูงใจในการซื้อเชิงอรรถประโยชน์และแรงจูงใจด้านอารมณ์ความรู้สึกเป็นปัจจัยส่งผ่าน ผู้วิจัยหวังเป็นอย่างยิ่งว่ากรอบการวิจัยและผลการศึกษาในครั้งนี้จะสามารถเป็นแนวทางให้ผู้ประกอบการที่อยู่ในกลุ่มความเชื่อสามารถนําไปศึกษาและปรับใช้ในการวางกลยุทธ์ทางการตลาดได้อย่างมีประสิทธิภาพ เพื่อเพิ่มขีดความสามารถในการแข่งขันและสร้างความยั่งยืนให้แก่ธุรกิจในอนาคต
DOI: 10.14457/tu.the.2023.404
title: การรับรู้คุณค่าที่ส่งผลต่อการตัดสินใจเลือกซื้อเสื้อฟุตบอลโดยประยุกต์ใช้ทฤษฎีคุณค่าทางการบริโภค

description: งานวิจัยในครั้งนี้มีวัตถุประสงค์ในการศึกษาอิทธิพลของการรับรู้คุณค่าที่ส่งผลต่อการตัดสินใจเลือกซื้อเสื้อฟุตบอล โดยประยุกต์ใช้ทฤษฎีคุณค่าทางการบริโภค ซึ่งประกอบด้วยคุณค่าด้านการใช้งาน (Functional value), คุณค่าด้านสังคม (Social Value), คุณค่าด้านอารมณ์ (Emotional Value), คุณค่าด้านความรู้ความคิด (Epistemic Value) และทัศนคติต่อการซื้อเสื้อฟุตบอลเกรดแฟนบอล (Attitude toward Purchasing Replica Football Shirt) เพื่อศึกษาว่ามีอิทธิพลต่อความตั้งใจหรือไม่ โดยทำการศึกษาในกลุ่มผู้บริโภคชาวไทยที่ความสนใจหรือมีประสบการณ์ในการเลือกซื้อเสื้อฟุตบอลเกรดแฟนบอล จำนวนกลุ่มตัวอย่างทั้งสิ้น 530 คน ซึ่งดำเนินการเก็บรวบรวมข้อมูลโดยใช้แบบสอบถามออนไลน์และทำการวิเคราะห์โดยใช้การวิเคราะห์แบบจําลองสมการเชิงโครงสร้าง (Structural Equation Modeling: SEM) จากการศึกษาปัจจัยการรับรู้คุณค่าประกอบด้วยคุณค่าด้านการใช้งาน และคุณค่าด้านความรู้ความคิด ส่งผลต่อทัศนคติต่อการซื้อเสื้อฟุตบอลเกรดแฟนบอล อย่างไรก็ตามพบว่าคุณค่าด้านสังคม และคุณค่าด้านอารมณ์ไม่มีอิทธิพลต่อทัศนคติดังกล่าว นอกจากนี้อิทธิพลของทัศนคติต่อการซื้อเสื้อฟุตบอลเกรดแฟนบอลที่มีความสัมพันธ์เป็นตัวแปรคั่นกลางส่งผลต่อความตั้งใจซื้อสินค้าเสื้อฟุตบอลเกรดแฟนบอล ผู้วิจัยหวังอย่างยิ่งว่าผลการศึกษาในครั้งนี้จะช่วยสร้างหรือขยายองค์ความรู้เกี่ยวกับทฤษฎีและปัจจัยดังกล่าวในบริบทของเสื้อฟุตบอล และเป็นประโยชน์ต่อผู้ที่ต้องการศึกษาที่สามารถนําไปต่อยอดหรือประยุกต์ใช้สำหรับงานวิจัยในบริบทที่ใกล้เคียง หรือแตกต่างออกไปในอนาคตได้ รวมถึง การดำเนินธุรกิจที่เกี่ยวข้องนำไปปรับใช้เพื่อเสริมสร้างความได้เปรียบทางการแข่งขัน ซึ่งเป็นประโยชน์ต่อผู้ประกอบธุรกิจหรือผู้ที่สนใจจะเข้ามาในอุตสาหกรรม
DOI: 10.14457/tu.the.2023.405
title: การทำการตลาดแบบรู้ใจส่งผลต่อความพึงพอใจและความภักดีของลูกค้าบริบทแอปพลิเคชันโมบายแบงก์กิ้งในประเทศไทย

description: การค้นคว้าอิสระในครั้งนี้ มีวัตถุประสงค์เพื่อศึกษาด้านการทำการตลาดแบบรู้ใจต่อผู้บริโภคที่มีการใช้บริการแอปพลิเคชันโมบายแบงก์กิ้ง ในประเทศไทย โดยงานวิจัยนี้ได้มีการศึกษาว่าการทำการตลาดแบบรู้ใจมีผลต่อความพึงพอใจและความภักดีของลูกค้า ผ่านประสบการณ์และการรับรู้ประโยชน์ที่ได้รับของลูกค้าในช่องทางแอปพลิเคชันโมบายแบงก์กิ้ง ในประเทศไทยหรือไม่ โดยทำการศึกษาในกลุ่มผู้บริโภคที่อาศัยอยู่ในประเทศไทยอายุ 15 ปีขึ้นไป และมีประสบการณ์ด้านการทำธุรกรรมผ่านแอปพลิเคชันโมบายแบงก์กิ้ง ทั้งสิ้น 641 กลุ่มตัวอย่าง ผ่านการรวบรวมข้อมูลในช่องทางออนไลน์และการวิเคราะห์สมมติฐานโดยวิธีการถดถอยพหุคูณ (Multiple Regression Analysis) ผ่านการประมวลผลด้วยโปรแกรมสำเร็จรูป SPSS จากการศึกษาพบว่าการทำการตลาดแบบรู้ใจมีผลต่อความพึงพอใจและความภักดีของลูกค้าผ่านการรับรู้ประโยชน์ที่ได้รับของลูกค้าในช่องทางแอปพลิเคชันโมบายแบงก์กิ้ง ในประเทศไทยแต่ทั้งนี้ ในด้านของประสบการณ์ลูกค้าไม่ส่งผลต่อตัวแปรตามดังกล่าวผู้วิจัยหวังว่าผลการศึกษางานวิจัยนี้ จะนำไปสู่การที่ผู้ประกอบการหรือผู้ที่สนใจในบริบทอุตสาหรกรรมการธนาคารจะสามารถนำการวิจัยในครั้งนี้ไปใช้ในด้านการวางแผนทางการตลาดให้มีประสิทธิภาพได้ดียิ่งขึ้น โดยผู้วิจัยมีความคาดหวังว่างานวิจัยและผลการศึกษาในครั้งนี้ จะสามารถเป็นแนวทางในด้านการวางแผนและเครื่องมือทางการตลาดอย่างเหมาะสม รับรู้ถึงผลลัทธ์จากการทำการตลาดแบบรู้ใจเพื่อให้เกิดความพึงพอใจและความภักดีของลูกค้าได้นำไปสู่การดำเนินธุรกิจอย่างยั่งยืน
DOI: 10.14457/tu.the.2023.406
title: Screening drug libraries to discover virus-directed or host-directed therapy for EV-A71 infection

description: The MMV Pandemic Response Box drug library contains a chemically and pharmacologically diverse mixture of early-stage, emerging anti-infective scaffolds, and mature compounds currently undergoing clinical development. It is an assembly of 153 antiviral agents, 201 antibacterial, and 46 antifungal compounds. In this thesis, only 153 antiviral agents were used for screening enterovirus A71 (EV-A71) inhibitors. It was hypothesized that the antiviral agents contained in the Pandemic Response Box might have compounds that bind and interfere with target molecules or cellular pathways that are conserved or shared among the closely related viruses with the EV-A71. This thesis aimed to screen antiviral agents included in the Pandemic Response Box for repurposing to anti-EV-A71 activity and investigate the inhibitory effects of the compounds on viral replication. Seven compounds were found to have negligible cytotoxicity cells and the ability to rescue the infected cells. The hit compounds were verified for anti-EV-A71 activity by virus reduction assays for viral RNA copy numbers, viral protein synthesis, and mature particle production using qRT-PCR, Western blot analysis, and CCID50 assay, respectively. Some of the hit compounds could reduce EV-A71 genome replication and protein synthesis. It was found that D-D7 (2-pyridone-containing human rhinovirus 3C protease inhibitor) exhibited the highest anti-EV-A71 activity. The 2-pyridone-containing human rhinovirus 3C protease inhibitor could be repurposed as an anti-EV-A71 agent by targeting a conserved substrate-binding motif of the enzyme.
DOI: 10.14457/tu.the.2023.407
title: การพัฒนารูปแบบข้อมูลเพื่อเชื่อมโยงระหว่างหน่วยงานในกระบวนการยุติธรรมทางอาญาสำหรับเด็กและเยาวชนของประเทศไทย

description: ระบบข้อมูลในกระบวนการยุติธรรมมีส่วนสัมพันธ์กับหลักนิติธรรมและการบริหารจัดการข้อมูลในกระบวนการยุติธรรมให้มีประสิทธิภาพ ระบบข้อมูลในกระบวนการยุติธรรมจึงเป็นเรื่องที่สำคัญขององค์กรในการประกอบการตัดสินใจของผู้บริหารองค์กรนั้น ในการกำหนดทิศทางขององค์กร ซึ่งข้อมูลที่ถูกต้อง แม่นยำและเป็นระบบสามารถนำมาใช้ในการกำหนดนโยบายและยุทธศาสตร์ขององค์กร โดยองค์กรที่ทำหน้าที่ดูแลเกี่ยวกับเด็กและเยาวชนโดยตรงในประเทศไทยก็ได้มีการเก็บรวบรวมข้อมูลเด็กและเยาวชนที่กระทำความผิดและสถิติคดีไว้อย่างน่าสนใจ และได้มีการเก็บรวบรวมข้อมูลเด็กและเยาวชนที่กระทำความผิดและสถิติคดีทุกปี รวมทั้งมีข้อมูลสำคัญมากมายแต่การพัฒนาระบบข้อมูลเพื่อการวางแผนงาน เพื่อแก้ไขบำบัดฟื้นฟูเด็กและเยาวชนยังไม่ได้ถูกนำไปใช้อย่างจริงจัง และยังไม่มีการเชื่อมโยงข้อมูลระหว่างหน่วยงานในกระบวนการยุติธรรมของเด็กและเยาวชนไว้อย่างเป็นระบบ รวมทั้งข้อมูลในเรื่องสำคัญประการอื่น เช่น ข้อมูลเกี่ยวกับการใช้ดุลพินิจในการลงโทษ ข้อมูลเกี่ยวกับโปรแกรมการแก้ไขบำบัดฟื้นฟู ข้อมูลองค์กรเครือข่ายและผู้เชี่ยวชาญในทางสหวิชาชีพ เพื่อการส่งต่อเด็กและเยาวชนในการแก้ไข บำบัด ฟื้นฟู หรือข้อมูลเกี่ยวกับความเสียหายจากการกระทำความผิดยังไม่ได้มีการเก็บข้อมูลไว้อย่างเป็นระบบ โดยการวิจัยนี้มีวัตถุประสงค์เพื่อศึกษารูปแบบ วิธีการเก็บข้อมูล ปัญหาการจัดเก็บข้อมูล และการเชื่อมโยงข้อมูลในกระบวนการยุติธรรมทางอาญาสำหรับเด็กและเยาวชนของประเทศไทย รวมทั้งศึกษาการจัดเก็บข้อมูลในกระบวนการยุติธรรมทางอาญาสำหรับเด็กและเยาวชนประเทศสหรัฐอเมริกาเปรียบเทียบกับของประเทศไทย หาแนวทางพัฒนารูปแบบข้อมูล และกฎหมายในการเชื่อมโยงข้อมูลระหว่างหน่วยงานในกระบวนการยุติธรรม ทางอาญาสำหรับเด็กและเยาวชนของประเทศไทย เป็นการศึกษาวิจัยเชิงคุณภาพ โดยการวิจัยเอกสารผลการศึกษาพบว่า การเก็บข้อมูลในกระบวนการยุติธรรมทางอาญาสำหรับเด็กและเยาวชนของประเทศไทยมี 5 ปัญหา ได้แก่ 1) ปัญหาการไม่จัดหมวดหมู่ข้อมูล พบว่า ข้อมูลในกระบวนการยุติธรรมสำหรับเด็กและเยาวชนยังไม่มีการแบ่งประเภทข้อมูลที่ชัดเจน ทำให้นำข้อมูลไปพัฒนาต่อยอดได้ยาก 2) ปัญหาความไม่สมบูรณ์ของข้อมูลที่จัดเก็บ พบว่า ยังมีข้อมูลที่สำคัญบางประเภทที่ยังเก็บไม่ครบถ้วนเพื่อที่จะนำมาประกอบในการพิจารณาพิพากษาคดีของเด็กและเยาวชนได้อย่างสัดส่วน และสามารถนำมาพยากรณ์ความเสี่ยงที่เด็กและเยาวชนจะกลับมากระทำความผิดซ้ำและหาแนวทางป้องกันการกระทำผิดซ้ำ รวมถึงระยะเวลาการเก็บรักษาข้อมูลและทำลายข้อมูลมีระยะเวลานาน และข้อมูลที่เป็นหนังสืออิเล็กทรอนิกส์ไม่มีการกำหนดอายุเก็บข้อมูล 3) ปัญหาการไม่เชื่อมต่อข้อมูลระหว่างองค์กรและปัญหาความต่างของเทคโนโลยีในการเก็บข้อมูล พบว่า ขาดความพยายามในการเชื่อมต่อข้อมูลระหว่างหน่วยงาน ข้อมูลยังอยู่เพียงในบางองค์กร และยังไม่มีระบบเทคโนโลยีที่เป็นส่วนกลางในการเชื่อมต่อข้อมูลระหว่างหน่วยงานในกระบวนการยุติธรรมสำหรับเด็กและเยาวชนที่มีเป็นจำนวนมากมายหลายองค์กร 4) ปัญหาขาดผู้รับผิดชอบในการพัฒนาภาพรวม พบว่า ยังขาดผู้รับผิดชอบหลักในการรวบรวมข้อมูลตั้งแต่ต้นทางที่เก็บข้อมูลเด็กและเยาวชนเข้าสู่กระบวนการจนสิ้นสุดกระบวนการยุติธรรม 5) ปัญหาการขาดนโยบาย ยุทธศาสตร์ และกฎหมาย พบว่า กฎหมาย นโยบาย ยุทธศาสตร์และระเบียบขององค์กรเด็กและเยาวชนไม่มีการเน้นในการพัฒนาระบบข้อมูลคดีเด็กและเยาวชนไว้เฉพาะ
DOI: 10.14457/tu.the.2023.408
title: Business model design and development of Mah Boonkrong Rice brand on online channel

description: This study examines the soft problems faced by the Mah Boonkrong Rice brand in its transition to the Thai e-commerce market, a challenge common to FMCGcompanies. Issues include high shipping costs, logistical difficulties, competition from platforms like Shopee and Lazada, and balancing traditional and digital sales channels.Additionally, significant platform fees and low brand recognition among younger consumers were identified. Using the Soft Systems Methodology (SSM), the studyengaged stakeholders, created visual models, and defined objectives to address these challenges. Key solutions involved optimizing logistics, enhancing digital marketing, and integrating sales channels. The Mah Boonkrong Rice brand developed strategic actions, including digital marketing campaigns, platform utilization, logistics optimization, and CRM programs. By implementing these strategies, the brand aims to leverage traditionalstrengths and capitalize on new digital opportunities for sustainable growth.
DOI: 10.14457/tu.the.2023.409
title: ผลกระทบต่อราคาหุ้นของ CEO เข้าเรียนเร็ว

description: งานวิจัยนี้เป็นการศึกษาถึงผลกระทบของราคาหุ้นในตลาดหลักทรัพย์แห่งประเทศไทย (SET) ช่วงเวลาระหว่างปี 2535-2566 ของบริษัทที่มีข่าวผู้บริหารเข้าเรียนเร็วเข้ารับตำแหน่ง เพื่อให้เห็นถึงการตอบสนองอย่างมีนัยยะของนักลงทุนต่อบริษัทเหล่านี้ ซึ่งจะทำการศึกษาด้วยวิธีวิจัยแบบศึกษาเหตุการณ์ (Event Study) อย่างไรก็ตามยังมีตัวแปรอื่นที่สามารถส่งผลกระทบต่อราคาหุ้นได้เช่นกัน ดังนั้นจึงทำการศึกษาเพิ่มเติมด้วยวิธีสมการถดถอยเพื่อหาความสัมพันธ์ระหว่างตัวแปรอื่นที่เกี่ยวข้องกับผลกระทบและทิศทางต่อราคาหุ้นอย่างมีนัยสำคัญ โดยผู้วิจัยพบว่าบริษัทที่มีข่าวผู้บริหารเข้าเรียนเร็วเข้ารับตำแหน่งนั้นมีอัตราผลตอบแทนเกินจริงโดยมีทิศทางเป็นบวกอย่างมีนัยสำคัญทั้งวิธีวิจัยแบบศึกษาเหตุการณ์และแบบสมการถดถอย ในแบบสมการถดถอยยังพบอีกว่าผู้บริหารที่เข้าเรียนเร็วจะทำให้ผลดำเนินงานของกิจการก่อนหน้า ส่งผลกระทบต่อราคาหุ้นได้เพิ่มขึ้นอย่างมีนัยสำคัญ เมื่อทั้งสองเป็นตัวแปรเชิงซ้อนต่อกัน
DOI: 10.14457/tu.the.2023.410
title: การศึกษาแนวทางการจัดการแบตเตอรี่ในรถยนต์ไฟฟ้าที่ผ่านการใช้งานแล้ว

description: จากการเพิ่มขึ้นของรถยนต์ไฟฟ้าประเภทต่างๆ ทั้งรถยนต์ไฮบริด ไฮบริดแบบเสียบปลั๊ก และรถยนต์ไฟฟ้าแบบแบตเตอรี่ ทำให้ปริมาณแบตเตอรี่รถยนต์ไฟฟ้าดังกล่าวเพิ่มขึ้นตามไปด้วย ในขณะที่ประเทศไทยนั้นยังไม่มีมาตรการทางกฎหมายใดๆ ในการจัดการซากรถยนต์ (End-of-life Vehicles) ซึ่งหากมีรถยนต์ไฟฟ้าและแบตเตอรี่ไฟฟ้าเข้าสู่ระบบการจัดการซากรถไฟฟ้าและแบตเตอรี่รถยนต์ไฟฟ้าย่อมจะกลายเป็นการเพิ่มปัญหาทางสังคมและสิ่งแวดล้อมมาขึ้นไปอีก ผู้เขียนจึงได้ศึกษาถึงแนวทางการจัดการแบตเตอรี่รถยนต์ไฟฟ้าทั้งในทางกฎหมาย, ทางธุรกิจ และศึกษาถึงแนวทางการจัดการแบตเตอรี่รถยนต์ไฟฟ้าภายใต้กรอบแนวคิดเศรษฐกิจแบบหมุนเวียน พร้อมทั้งวิเคราะห์เปรียบเทียบกับจำนวนรถยนต์ไฟฟ้าที่จะเพิ่มขึ้นภายใต้มาตรการสนับสนุนการใช้รถยนต์ไฟฟ้า 30@30 ของรัฐบาล กรณีศึกษาของกลุ่มประเทศที่ได้เตรียมการสำหรับการจัดการปัญหาในเรื่องนี้การจัดการแบตเตอรี่รถยนต์ไฟฟ้าได้รับการจัดการที่ถูกต้องจะส่งผลดีต่อสุขภาพอนามัย และสิ่งแวดล้อม อีกทั้งยังส่งผลดีต่ออุตสาหกรรมรถยนต์ไฟฟ้าในประเทศในการที่จะมีแหล่งวัตถุดิบสำหรับอุตสาหกรรมรถยนต์ไฟฟ้าในประเทศและลดการนำเข้าวัตถุดิบเหล่านี้ได้ โดยผู้เขียนคาดหวังเป็นอย่างยิ่งว่าการศึกษานี้จะนำไปสู่การนำเสนอถึงมาตรการต่างๆที่จำเป็นต่อการจัดการแบตเตอรี่รถยนต์ไฟฟ้าให้แก่หน่วยงานที่เกี่ยวข้อง รวมไปถึงโอกาสทางการลงทุนในธุรกิจในด้านการจัดการแบตเตอรี่เพื่อรองรับปริมาณรถยนต์ไฟฟ้าในประเทศไทยที่ต้องเข้าสู่กระบวนการจัดการอย่างเหมาะสมในอนาคตอันใกล้
DOI: 10.6084/m9.figshare.26555129
title: Additional file 2 of Scoping ‘sex’ and ‘gender’ in rehabilitation: (mis)representations and effects

description: Additional file 2.
DOI: 10.6084/m9.figshare.26554889.v1
title: Additional file 2 of Countrywide insecticide resistance monitoring and first report of the presence of the L1014S knock down resistance in Niger, West Africa

description: Additional file 2. Chlorfenapyr and pyrethroid intensity data.
DOI: 10.6084/m9.figshare.26555138
title: Additional file 1 of Evaluation of a pilot, community-led mental illness de-stigmatization theater intervention in rural Uganda

description: Additional file 1.
DOI: 10.6084/m9.figshare.26555141
title: Additional file 2 of Evaluation of a pilot, community-led mental illness de-stigmatization theater intervention in rural Uganda

description: Additional file 2.
DOI: 10.6084/m9.figshare.26551813.v1
title: Additional file 3 of Statistical study on the regional characteristics of seismic activity in and around Japan: frequency-magnitude distribution and tidal correlation

description: Additional file 3. Table of estimated index values in area A for $$l=0.2^\circ$$ l = 0 . 2 ∘ and $$N=100$$ N = 100 . Same as Additional file 2, but for $$l=0.2^\circ$$ l = 0 . 2 ∘ and $$N=100$$ N = 100 .
DOI: 10.6084/m9.figshare.26551792.v1
title: Additional file 1 of First record of the human infection of Brucella melitensis in Kyrgyzstan: evidence from whole-genome sequencing-based analysis

description: Additional file 1. Metadata of Kyrgyz Brucella melitensis strains.